ཆངས་བུ་བརྒྱ་རྩའི་ལག་ལེན་འགྲིགས་
ཆགས་པ་བཞུགས་སོ། །
༄༅། །ན་མོ་པྲ་ཛྙ་པ་ར་མི་ཏ་ཡེ། ཡུམ་ཆེན་ཌཱཀྐིའི་ཚོགས་ལ་ཕྱག་འཚལ་ལོ། །ཆངས་བུ་བརྒྱ་
རྩའི་འདོན་སྒྲིག་བཀོད་པ་ལ། དགོངས་པ་གྲོལ་ཞིང་བཀའ་གནང་བྱིན་གྱིས་རློབས། དེ་ལ་དང་པོ་ནད་
ལུས་བཀྲུས་པ་ནི། དྲི་ཆུ་སྦྲུས་པའི་ཆངས་བུ་རྩ་བརྒྱད་བྱས་ལ་རེ་རེ་ཤ་དུམ་ལ་རེ་རླན་ལ། སྣོད་གཅིག་
ཏུ་ཁྲུས་ཆུ་བཞག དེ་ནས་གཅོད་ཚོགས་ཡིན་ན་བསྟབས་པའི་སྐབས་སུ་བྱ།
འཕྲལ་དུ་ཡིན་ན་ལུས་སྦྱིན་
དཀར་འགྱེད་དམར་འགྱེད་ཅིག་མཐར་བཏགས་ཤིང་། ཕཊཿ སྐད་ཅིག་གི་སྟོང་གསུམ་འདི་
ཨོ་རྒྱན་རང་བྱུང་དུ་གྱུར་པའི་དབུས་སུ། རང་ཉིད་རིག་པའི་ངོ་བོ་མ་ཅིག་
ཁྲོས་མ་ནག་མོ་ཕྱག་གཡས་མི་ལྤགས་ཀྱི་གཡང་གཞི་རྡེབས་པ་སྣང་སྲིད་ཀྱི་ལྷ་
འདྲེ་དབང་དུ་སྡུད་པ་གཡོན་པའི་མི་རྐང་གླིང་བུ་འབུད་པས་སྲིད་པ་གསུམ་
ཟིལ་གྱིས་གནོན་ཅིང་ཁམས་གསུམ་ལས་རྣམ་པར་རྒྱལ་བའི་སྐུར་གྱུར། མདུན་
གྱི་ནམ་མཁར་མ་ཅིག་ལབ་ཀྱི་སྒྲོན་མ་སྐུ་མདོག་དཀར་པོ་དར་གྱི་རལ་ག་
གསོལ་བ་དབུ་སྐྲ་སིལ་མས་སྐུ་རྒྱབ་ཁེབས་པ། ཕྱག་གཡས་ཌ་མ་རུ་འཁྲོལ་ཞིང་
གཡོན་དངུལ་དཀར་གྱི་དྲིལ་བུ་དཀུར་བརྟེན་པ། པདྨ་དང་ཟླ་བའི་གདན་
ལ་གར་སྟབས་ཀྱིས་བཞུགས་པ། དེ་ལ་མ་ཅིག་རིགས་ལྔའི་མཁའ་འགྲོ་ལ་
སོགས་གཅོད་ཡུལ་བརྒྱུད་པའི་བླ་མས་བསྐོར་བ། དེའི་མཐའ་བསྐོར་དུ་ནད་
-201-

༧ རྡོ་གྲུབ་ཆེན་རིག་འཛིན་འཇའ་ལུས་རྡོ་རྗེའི་གསུང་ཕྱོགས་བསྒྲིགས།
པ་འདིའི་གནས་གདོན་ལུས་གདོན་ནད་ནད་བདག་དང་བཅས་པ། གདོན་
སྣ་འདྲེན་དང་བཅས་པ། བགེགས་རིགས་ལན་ཆགས་ཤ་མཁོན་ཡུལ་འདྲེ་དང་
བཅས་པས་གཞི་གང་ནས་ས་གཞི་ལ་འཁོད་པར་གྱུར་ཅིག ཕཊ་ཕཊ་ཕཊཿ
ནད་པའི་སྙིང་གར་རྣམ་པར་ཤེས་པའི་ངོ་བོར་ཨཿ དཀར་པོ་གསལ་བ་དབུ་
མའི་ལམ་ནས་ཐོན་རང་ཉིད་ཁྲོས་མའི་ཐུགས་ཀར་ཐིམ་པར་གྱུར། ཕཊ་ཕཊ་
ཕཊཿ ན་མོ་གྲུབ་ཐོབ་གཅོད་ཡུལ་བརྒྱུད་པའི་བླ་མ་རྣམས་ཀྱི་བཀའ་བདེན་
པ་དང༌། དཀོན་མཆོག་གསུམ་གྱི་བཀའ་བདེན་པ་དང༌། ཡི་དམ་ཁྲོས་མ་
ནག་མོའི་== མ་ཅིག་ལབ་ཀྱི་སྒྲོན་མའི་== རིགས་ལྔའི་མཁའ་འགྲོ་རྣམས་ཀྱི་==
རིགས་ཀྱི་མཁའ་འགྲོ་བྱེ་བ་འབུམ་དང་བཅས་པའི་བདེན་པ་ཆེན་པོའི་མཐུས།
ནད་པ་འདི་དང་པོ་ནད་ཀྱི་སྣ་འདྲེན་པ། བར་དུ་ནད་ཀྱི་ཚང་བཅའ་བ། ཐ་མ་
ནད་ལ་མི་ཕན་པར་བྱེད་པ། ཚེ་ལ་རྐུ་བ་སྲོག་ལ་འཇབ་པ། ཡིད་ལ་བརློམས་
པ། བླ་ལ་ཁྱེར་བར་བྱེད་པའི་ལུས་གདོན་རྒྱབ་རྟེན་དང་བཅས་པ། ནད་ནད་
བདག་དང་བཅས་པ།
གདོན་སྣ་འདྲེན་དང་བཅས་པ་ཐམས་ཅད་ནད་པའི་
བེམ་པོ་དང་དབྱེར་མེད་པའི་དྲི་གླུད་ཆངས་བུ་ཤ་དུམ་ཁྲུས་ཆུ་དང་བཅས་པ་
འདི་ལ་ཁུག་ཅིག ཧཱུྃ་ཧཱུྃ་ཧཱུྃ། ཛཿཧཱུྃ་བཾ་ཧོཿ ཕཊ་ཕཊ་ཕཊཿ རྐང་གླིང་འབུད་ཌ་དྲིལ་
དྲག་ཏུ་བྱ། ཕཊཿ ནད་པའི་བེམ་པོ་དང་དབྱེར་མེད་པའི་དྲི་ཆུ་ཆངས་བུ་ཤ་
དུམ་འདི་ངོ་བོ་ཡེ་ཤེས་ཀྱི་བདུད་རྩི་ལ་རྣམ་པ་དངོས་འདྲ་བ་དངོས་ལས་ལྷག་
པའི་ཕུང་ཁམས་སྐྱེ་མཆེད་ཚང་བ། རེ་རེ་ལའང་བརྒྱ་ཕྲག་གྲངས་མེད་འཕྲོས་
པ། འདི་མ་ཅིག་རིགས་ལྔའི་མཁའ་འགྲོ་བྱེ་བ་འབུམ་དང་བཅས་པ། ཕྱོགས་
-202-

ཆངས་བུ་བརྒྱ་རྩའི་ལག་ལེན་འགྲིགས་ཆགས་པ་བཞུགས་སོ། །
པོད༢
བཅུའི་ལྷ་འདྲེ་འབྱུང་པོ་ལན་ཆགས་ཀྱི་བདག་པོ་བདག་མོ་རྣམས་ལ་སྦྱིན་
ནོ། །འབུལ་ལོ། །བསྔོའོ། །ཕཊ་ཕཊ་ཕཊཿ མཉེས་ཤིང་ཚིམས་ནས་ཚེ་རབས་
འཁོར་བ་ཐོག་མ་མེད་པ་ནས་བསོགས་པའི་ལན་ཆགས་བུ་ལོན་ཐམས་ཅད་
བྱང་ནས་བྱང་ཆུབ་ཀྱི་སེམས་དང་ལྡན་པར་གྱུར་ཅིག ཕཊ་ཕཊ་ཕཊཿ དེ་
ནས་ཁྱིམ་དུ་ཡིན་ན་ཕུད་སྐྱོགས་ཀྱི་ནང་དུ་ཆངས་བུ་ཤ་དུམ་ཆུ་བྲན་ལ་མཆོད་གཡོག་པས་བཟུང་ལ།
ཕཊཿ བེམ་པོ་ལུས་གདོན་དབྱེར་མེད་པའིའི། །ཤ་ཁྲག་བདུད་རྩིའི་རྒྱ་མཚོ་
¸ འདི། །མཁའ་འགྲོ་འབུམ་སྡེའི་ཞལ་དུ་བསྟབས། །བཞེས་ཤིག་ཁྱེར་ཅིག་ལུས་
གདོན་ཁྲོལ། །གླུད་ཟན་དྲི་ཆུའི་རྒྱ་མཚོ་འདིས། །ལྷན་ཅིག་སྐྱེས་པའི་བདུད་
རྣམས་དང༌། །བགེགས་རིགས་སྟོང་ཕྲག་བརྒྱད་ཅུ་དང༌། །བྱིས་པའི་གདོན་
ཆེན་བཅོ་ལྔ་དང་། །ནད་བདག་རིམས་བདག་ཡམས་བདག་དང་། །གྲི་བོ་གྲི་
མོ་ཐེའུ་རང་སོགས། །ལན་ཆགས་བདག་པོ་ཐམས་ཅད་ལ། །དགོས་འདོད་མཁོ་
དགུ་གྱུར་ནས་ཀྱང༌། །ཟག་མེད་ལོངས་སྤྱོད་ལྡན་གྱུར་ཅིག །ཕཊ་ཕཊ་ཕཊཿ དེ་
ནས་ཁྲུས་ཆུ་དང་ཆངས་བུ་སྣོད་གཅིག་ཏུ་བསྔོ་ལ།
དེ་ལྟར་ལན་གྲངས་བརྒྱ་རྩ་བརྒྱད་བསོགས་ནས།
ཕཊཿ མདུན་གྱི་མ་ཅིག་དམིགས་མེད་འཇའ་ལྟར་ཡལ། །རང་དང་བསྲུང་
བྱའི་སེམས་དང་མ་ཅིག་ཐུགས།
།དབྱེར་མེད་ཆོས་དབྱིངས་ནམ་མཁའི་ངང་
དུ་ཐིམ། །སྐྱེ་མེད་ཡུམ་ཆེན་དགོངས་པ་མངོན་གྱུར་ཅིག །ཕཊ་ཕཊ་ཕཊཿ དེ་
ནས་ཁྲུས་ཆུ་ཆངས་བུ་དེ་རྣམས་དུར་ཁྲོད་གཅིག་ཏུ་བསྐྱལ། གཉན་ས་ཡིན་ན་འཕྲལ་དུ་ཕྱོགས་ཕྱོགས་སུ་
གཏོར། ༈ དེ་ཡང་མཐར་སྤུར་གཟུགས་སྲེག་པ་དང༌། །མེའི་མཐའ་གཏད་སོགས་ཆངས་བུ་བརྒྱ་རྩ་དགོས་
པས། ༈ དེ་ཡང་ཆངས་བུ་བརྒྱ་རྩ་མིན་པར་འདོད་པ་མི་འཐད་དོ། །གཉན་ཆེན་མཐའ་གཏད་མེ་ས་ཆུ།
-203-

༧ རྡོ་གྲུབ་ཆེན་རིག་འཛིན་འཇའ་ལུས་རྡོ་རྗེའི་གསུང་ཕྱོགས་བསྒྲིགས།
ཚོགས་མཐའ་གཏད་དང་བཞི་ནི་མཐའ་གཏད་ཡིན།
ཚོགས་ཀྱི་བསྟབས་པ་སོགས་ཀྱི་སྲོག་ཆ་དྲུག་ཆངས་
བུ་བརྒྱ་རྩ་གསུམ་ནི་ཕྱག་ལེན་བསྟན་པའོ། །ཅེས་པའང་རཱ་ག་ཨ་གསེས་སོ། །
ཕ་གྲུབ་ཐོབ་གཅོད་ཡུལ་གྱི་བརྒྱུད་པ།
ཆོས་སྐུ་རྒྱལ་བ་ཡུམ་ཆེན་མོ། མཉམ་མེད་ཐུབ་པའི་དབང་པོ། འཇམ་
དཔལ་སྨྲ་བའི་སེང་གེ། རྗེ་བཙུན་འཕགས་མ་སྒྲོལ་མ། མཁའ་འགྲོ་སུ་ཁ་སིདྡྷི།
མཁས་པ་ཨརྱ་དྷེ་ཝ། ཕ་ཅིག་དམ་པ་སངས་རྒྱས། སྐྱེ་སྟོན་བསོད་ནམས་བླ་མ།
མ་ཅིག་ལབ་ཀྱི་སྒྲོན་མ། སྲས་མཆོག་རྒྱལ་བ་དོན་གྲུབ། ཁུ་སྒོམ་ཆོས་ཀྱི་སེང་གེ།
རྗེ་བཙུན་སངས་རྒྱས་རབ་སྟོན། རྟོགས་ལྡན་དགེ་སློང་བཟང་པོ། ཞེན་མེད་
རས་པ། ཁྱབ་བདག་སངས་རྒྱས་སྟོན་པ། རིག་འཛིན་ཆོས་ཀྱི་ཆོས་རྗེ། ཆོས་རྗེ་
བཀྲ་ཤིས་མཚན་ཅན། སྐྱབས་རྗེ་རྡོ་རྗེའི་མཚན་ཅན། དཔལ་ལྡན་ཀུན་དགའ་
བཟང་པོ། རིག་འཛིན་མཁས་གྲུབ་རྒྱལ་མཚན། གྲུབ་ཆེན་རྒོད་ཕྲུག་རས་པ།
རྟོགས་ལྡན་དུར་ཁྲོད་རས་ཆེན། སྒོམ་ཆེན་སངས་རྒྱས་བློ་གྲོས། སྐྱབས་གཅིག་
ཆོས་ཀྱི་བློ་གྲོས། མཁས་གྲུབ་སྣ་ཚོགས་རང་གྲོལ། ཆོས་རྗེ་བསྟན་འཛིན་གྲགས་
པ། རྗེ་མདོ་སྔགས་བསྟན་འཛིན། རིག་འཛིན་ཕྲིན་ལས་ལྷུན་གྲུབ། ཆོས་རྒྱལ་
གཏེར་བདག་གླིང་པ། ལོ་ཆེན་དྷརྨ་ཤྲཱི། འགྱུར་མེད་སྐལ་བཟང་རྒྱ་མཚོ། དྲིན་
ཆེན་འགྱུར་མེད་བསྟན་འཕེལ། འཇིགས་མེད་ཕྲིན་ལས་འོད་ཟེརར། རྗེ་བཙུན་
པདྨ་འདུས་རྩལ། རིག་འཛིན་ནམ་མཁའ་འཇིགས་མེད། དྲིན་ཆེན་རྩ་བའི་བླ་
-204-

ཆངས་བུ་བརྒྱ་རྩའི་ལག་ལེན་འགྲིགས་ཆགས་པ་བཞུགས་སོ། །
པོད༢
མའི་བར་དུ་བྱོན་པའི་དགོངས་བརྡ་སྙན་བརྒྱུད་ཀྱི་གཅོད་ཡུལ་བརྒྱུད་པའི་བླ་
མ་དམ་པ་རྣམས་ལ་ཕྱག་འཚལ་ཞིང་སྐྱབས་སུ་མཆིའོ། ། (རྗེ་རིགས་བརྒྱའི་
ཁྱབ་བདག་འཁོར་ལོའི་མགོན་པོ་དྲིན་ཆེན་རྩ་བའི་བླ་མ་རྡོ་རྗེ་འཛིན་པ་རིག་
འཛིན་འཇའ་ལུས་རྡོ་རྗེ་ལ་སོགས་པ་རྣམས་ལ་ཕྱག་འཚལ་ཞིང་སྐྱབས་སུ་
མཆིའོ། །)བརྟུལ་ཞུགས་ལམ་དུ་སློང་བར་བྱིན་གྱིས་རློབས། གཉན་ས་རི་ཁྲོད་
འགྲིམ་པར་བྱིན་གྱིས་རློབས། རང་སེམས་བཙན་ས་ཟིན་པར་བྱིན་གྱིས་རློབས།
འཁྲུལ་བ་རྩད་ནས་ཆོད་པར་བྱིན་གྱིས་རློབས། རང་སེམས་ཆོས་སྐུ་མངོན་དུ་
གྱུར་པར་བྱིན་གྱིས་རློབས།
-205-